Številka: 352-7/2021-72

Datum: 27. 12. 2021

Republika Slovenija, Ministrstvo za obrambo, Vojkova cesta 55, Ljubljana, na podlagi določil 49., 52., 62., 63., 64. in 65. člena Zakona o stvarnem premoženju države in samoupravnih lokalnih skupnosti (Uradni list RS, št. 11/18 in 79/18) – v nadaljevanju: ZSPDSLS-1) in smiselna uporaba 19. člena Uredbe o stvarnem premoženju države in samoupravnih lokalnih skupnosti (Uradni list RS, št. 31/18) objavlja

**NAMERO ZA SKLENITEV NEPOSREDNE POGODBE ZA ODDAJO NEPREMIČNIN V NAJEM – DEL STAVBE 2170-625-1, NA NASLOVU SREDNJI VRH 5, GOZD MARTULJEK**

**1. Naziv in sedež organizatorja oddaje v najem**

Republika Slovenija, Ministrstvo za obrambo, Vojkova cesta 55, 1000 Ljubljana.

**2. Predmet oddaje v najem**

Predmet oddaje v najem je:

|  |  |  |
| --- | --- | --- |
| ID ZNAK nepremičnine | Izmera (do celote) po cenitvi | Dejanska raba |
| del stavbe 2170-625-1 v izmeri 144,80 m2  na zemljišču parc. št. 2170-405/4 | **144,80 m2  (neto)** | Nekdanja karavla in TK objekt |

Nepremičnina se nahaja v Občini Kranjska Gora, Srednji vrh 5, Gozd Martuljek. Nepremičnina z letom gradnje 1948 v naravi predstavlja nekdanjo karavlo – del, prostor v pritličju je v uporabi Slovenske vojske in se uporablja za namen telekomunikacij. Upravljavec je Ministrstvo za obrambo, po namenski rabi je zemljišče v območju izključne rabe za obrambo v območju, ki so posebnega pomena za obrambo. V skladu z Zakonom o obrambi (Uradni list RS, št. 103/04 UPB, 95/15 in 139/20) in Uredbo o objektih in okoliših objektov posebnega pomena za obrambo (Uradni list RS, št, 167/21) bo najugodnejši ponudnik pred podpisom pogodbe podal soglasje za varnostno preverjanje. Objekt bodo poleg najemnika lahko uporabljale le osebe, ki bodo varnostno preverjene.

Za nepremičnino je bila dne 19.08.2021 izdelana cenitev, ki jo je za organizatorja izdelala pooblaščena cenilka nepremičnin. Ponudniki si cenitev lahko ogledajo po predhodni najavi pri navedeni kontaktni osebi na sedežu Ministrstva za obrambo.

Za nepremičnino je izdelana energetska izkaznica, objavljena na GURS, javni vpogled.

Nepremičnina se oddaja v najem v stanju, v kakršnem je na dan prevzema v posest, in sicer za obdobje petih (5) let z možnostjo podaljšanja. Najemna pogodba bo sklenjena z najboljšim ponudnikom in pri kateri ne bo izkazanih varnostnih zadržkov.

**3. Vrsta pravnega posla in sklenitev pogodbe**

Oddaja dela nepremičnini v najem v izmeri neto površine 144,80 m2 se izvaja po metodi neposredne pogodbe. Pogodba mora biti sklenjena v roku 15 dni po pozivu organizatorja postopka oddaje. V kolikor pogodba ni sklenjena v danem roku lahko organizator odstopi od sklenitve posla. Vse morebitne stroške v zvezi s sklenitvijo pogodbe plača ponudnik.

Najemna pogodba se bo sklenila na način videno - najeto, zato morebitne reklamacije po sklenitvi pogodbe ne bodo upoštevane.

**4. Najnižja ponudbena cena**

Predlagana je mesečna najemnina za del nepremične znaša 380,00 EUR brez DDV. Ponudba se odda na obrazcu z vsebino iz Priloge 1 te objave.

Najemnik je dolžan poleg najemnine iz prvega odstavka te točke redno plačevati obratovalne stroške.

Najemnina se mesečno plačuje upravljavcu na podračun enotnega zakladniškega računa pri Banki Slovenije številka SI56 0110-0600 0015 640 oziroma na številko, ki bo navedena vsakokratnem mesečnem računu.

Organizator bo račun izstavil praviloma do 15. v mesecu za pretekli mesec. Rok plačila računa je 30 dni od dneva izstavitve računa. V primeru zamude plačila je najemnik dolžan plačati zakonske zamudne obresti.

V kolikor bo v roku za oddajo prispelo več enakih ponudb, bo organizirano dodatno pogajanje z namenom višanja najemnine.

**5. Pogoji in način oddaje ponudbe**

Pri zbiranju ponudb lahko sodelujejo pravne in fizične osebe.

Ponudniki pošljejo dokumentacijo z vsemi dokazili priporočeno po pošti oz. dokumentacijo prinesejo osebno v zaprti pisemski ovojnici z navedbo »Ponudba VOŠCA« - NE ODPIRAJ, na Ministrstvo za obrambo, Vojkova cesta 55, 1000 Ljubljana, najkasneje **20. dan od dneva objave** namere na spletni strani <https://www.gov.si/> javni razpisi , javne objave, Ministrstvo za obrambo.

Če je ponudba poslana po pošti, se šteje, da je pravočasna, če je oddana na pošto priporočeno, in prispe na naslov organizatorja javnega zbiranja ponudb najkasneje tretji dan po izteku 20 dnevnega roka do 12.00 ure. Ponudbe, predložene po izteku roka bodo izločene iz postopka.

Dokumentacija ponudnikov iz prejšnje alineje mora vsebovati naslednja dokazila:

- izpolnjen, lastnoročno podpisan obrazec, ki je priloga 1 te objave ter

- kopijo osebnega dokumenta, če je ponudnik fizična oseba.

Odpiranje ponudb ne bo javno.

Ponudniki bodo o rezultatih zbiranja ponudb obveščeni na svoj naslov najkasneje 14 dni po zaključenem zbiranju ponudb.

**6. Dodatna pojasnila in ogled**

Ponudniki lahko postavijo vprašanja in zahteve za dodatna pojasnila kontaktni osebi:

Ime in priimek: Marija Soklič

Elektronski naslov: marija.soklic@gov.si

Tel: 01/471-2083

**7. Opozorilo**

Organizator lahko do sklenitve pravnega posla, postopek zbiranja ponudb ustavi oziroma ne sklene pogodbe z uspelim ponudnikom, brez odškodninske odgovornosti.

**8. Varstvo osebnih podatkov**

V skladu s 13. členom Uredba (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov) objavljena na spletni strani: https://eur-lex.europa.eu/LexUriServ/LexUriServ.do?uri=CELEX:32016R0679:SL:HTML

**Mag. Matej Tonin**

**minister**

Priloge:

* Obrazec ponudba.